OpenLLM-France/wikimedia huggingface dataset:
# Enric Herce Escarrà

Enric Herce Escarrà (Barcelona, 1972) és un escriptor de ciència-ficció en català. Resideix a Reus. Ha guanyat diversos premis de narrativa breu i ha publicat més d’una dotzena de relats en diversos fanzins i revistes underground.

## Publicacions

* Friki (Edimater, 2009) llibre infantil de ciència-ficció
* Ventanitas Manzana (AJEC, 2011) novel·la d’humor fantàstic
* Simulacions de vida (Males Herbes, 2014)
* Estació Boira (Males Herbes, 2018)
* L'estrany Miratge (Males Herbes, 2021)
* Ha publicat relats en els reculls 'Punts de fuga' (Males Herbes, 2015), 'Deu relats ecofuturistes' (Males Herbes, 2016) i 'Contes per al desconfinament' (Males Herbes, 2020)

## Referències

* ↑ «Enric Herce | Autors». [Consulta: 18 maig 2021].
* 1 2 Francesch, ACN-Pere. «Enric Herce reflexiona sobre la hipertecnologia en la novel·la de persecució 'L'estrany miratge'», 17-05-2021. [Consulta: 18 maig 2021].
* ↑ Herce Escarrà, Enric. Friki. 1a. ed. Sevilla: Edimáter, 2009. ISBN 978-84-96870-15-4.
* ↑ Herce Escarrà, Enric. Singulares vicisitudes que a Ventanitas Manzana acontecieron. 1ª ed. Granada: Grupo AJEC, 2011. ISBN 978-84-15156-17-8.
* ↑ Herce, Enric. Simulacions de vida. Barcelona: Males Herbes, 2014. ISBN 978-84-941888-4-8.
* ↑ Herce, Enric. Estació Boira. 1. ed. Barcelona: Editorial Males Herbes, 2018. ISBN 978-84-947800-5-9.
* ↑ HERCE, Enric. L'estrany miratge. Les Males Herbes, 2021, p. 302. ISBN 9788412316520.
* ↑ 26 autors catalans. Punts de fuga : 26 relats sobre viatges en el temps, 2015. ISBN 978-84-943108-2-9.
* ↑ Deu relats ecofuturistes. 1ª ed. Barcelona: Males Herbes, 2016. ISBN 978-84-944699-7-8.
* ↑ Contes per al (des)confinament. 1. ed. Barcelona: Editorial Males Herbes, 2020. ISBN 978-84-947800-9-7.
# Santa Perpètua

«Santa Perpètua» té aquests significats:
* Hagiografies:
** Santa Perpètua i Felicitat (?-Cartago, 203), noies cristianes martiritzades sota l'imperi de Septimi Sever (193 - 211) juntament amb Satur, Revocat, Sadurní i Secundí; tots sis venerats com a sants en certes branques de la cristiandat
** Santa Perpètua de Gaià, figura llegendària, originada segurament per explicar l'advocació de l'Església de Santa Perpètua de Gaià
* Toponímia:
** Santa Perpètua de Gaià, nucli de població al municipi de Pontils (la Conca de Barberà)
** Santa Perpètua de Mogoda, municipi de la comarca del Vallès Occidental
** Castell de Santa Perpètua de Gaià, castell a Pontils (Conca de Barberà)
** Ermita de Santa Perpètua, església romànica a Gurb (Osona)
** Església de Santa Perpètua de Mogoda, església parroquial a Santa Perpètua de Mogoda
** Estació de Santa Perpètua - Can Folguera, estació de ferrocarril en construcció propietat d'Adif al municipi de Santa Perpètua de Mogoda
# Bee-Bot

Bee-Bot és un robot creat per la companyia estatunidenca Terrapin dissenyat específicament per ser usat per infants d'edats primerenques, principalment a partir de 2 anys. Aquesta companyia és considerada com una de les companyies especialitzades en LOGO més antigues del món.
El robot té aspecte d'abella i el seu disseny permet introduir els infants en la seqüenciació, l'experimentació, la lògica i la resolució de problemes des d'una vessant lúdica. A més, els infants desenvolupen la lectoescriptura, la psicomotricitat fina, Té en el llom una sèrie de botons (controls) mitjançant els quals els infants poden programar la seqüència desitjada que ha de seguir el robot. Aquests botons són els següents: davant, darrere, esquerra, dreta, esborrar, pausa i inici. D'aquesta manera, aquest, pot realitzar diferents activitats.
La mateixa companyia ofereix un conjunt de materials i una proposta de currículum per tal de poder utilitzar Bee-Bot en l'àmbit escolar. A més, nombroses escoles, organitzacions i empreses desenvolupen les seves pròpies propostes educatives. A més, molts centres educatiusdisposen del robot o la seva aplicació per a tauletes.

## Referències

* ↑ Consorci d'Educació de Barcelona Gaudim de noves experiències TAC: les Bee Bots a l'escola Rambleta del Clot [Consulta: 24 març 2017].
* ↑ «Robòtica a l'escola» (en català). [Consulta: 24 març 2017].
* ↑ «Sabeu què és un Bee-Bot?». Escola Sant Martí BCN, 27-11-2013 [Consulta: 24 març 2017].
# Ral·li Liepāja Ventspils de 2014

El Ral·li Liepāja Ventspils de 2014 va ser la segona edició i la segona ronda de la temporada 2014 del Campionat europeu de ral·lis. Es va celebrar del 31 de gener al 2 de febrer i va comptar amb un itinerari de dotze trams sobre terra i neu que sumaven un total de 240,56 km cronometrats.

## Itinerari

| Dia | Tram | Nom | Distància | Hora | Ganador | Temps | Vel. mitjana | Líder |
| Dia 1 | SS1 | Sporta bārs OPTIBET 1 | 10,54 km | 10:54 | Bryan Bouffier | 5:38.0 | 112.3 km/h | Bryan Bouffier |
| Dia 1 | SS2 | Kuldīga 1 | 32,03 km | 11:30 | Vasiliy Gryazin | 18:32.4 | 103.7 km/h | Vasiliy Gryazin |
| Dia 1 | SS3 | ecoRent 1 | 26,34 km | 13:40 | Vasiliy Gryazin | 15:23.9 | 102.6 km/h | Vasiliy Gryazin |
| Dia 1 | SS4 | Sporta bārs OPTIBET 2 | 10,54 km | 14:35 | Esapekka Lappi | 5:24.5 | 116.9 km/h | Vasiliy Gryazin |
| Dia 1 | SS5 | ecoRent 2 | 26,34 km | 16:25 | Esapekka Lappi | 14:14.2 | 111.0 km/h | Vasiliy Gryazin |
| Dia 1 | SS6 | Kuldīga 2 | 32,03 km | 17:30 | Esapekka Lappi | 17:47.2 | 108.0 km/h | Esapekka Lappi |
| Dia 2 | SS7 | Rallyofchampions.com 1 | 10,29 km | 08:00 | Siim Plangi | 6:08.7 | 100.5 km/h | Vasiliy Gryazin |
| Dia 2 | SS8 | LDz Cargo 1 | 24,92 km | 09:10 | Esapekka Lappi | 9:12.6 | 105.3 km/h | Esapekka Lappi |
| Dia 2 | SS9 | Liepāja 1 | 24,92 km | 11:00 | Esapekka Lappi | 12:59.2 | 115.1 km/h | Esapekka Lappi |
| Dia 2 | SS10 | Rallyofchampions.com 2 | 10,29 km | 11:50 | Esapekka Lappi | 5:52.7 | 105.0 km/h | Esapekka Lappi |
| Dia 2 | SS11 | LDz Cargo 2 | 16,16 km | 13:10 | Sepp Wiegand | 8:55.0 | 108.7 km/h | Esapekka Lappi |
| Dia 2 | SS12 | Liepāja 2 | 24,92 km | 15:00 | Esapekka Lappi | 12:24.5 | 120.5 km/h | Esapekka Lappi |

## Clasificación final

| Lloc | Pilot | Copilot | Automòbil | Temps | Diferència |
| 1 | Esapekka Lappi | Janne Ferm | Škoda Fabia S2000 | 2:13:11.5 | 0.0 |
| 2 | Vasiliy Gryazin | Dmitrij Czumak | Ford Fiesta S2000 | 2:13:46.2 | +34.7 |
| 3 | Craig Breen | Scott Martin | Peugeot 207 S2000 | 2:14:48.3 | +1:36.8 |
| 4 | Kajetan Kajetanowicz | Jarosław Baran | Ford Fiesta R5 | 2:15:47.0 | +2:35.5 |
| 5 | Sepp Wiegand | Frank Christian | Škoda Fabia S2000 | 2:16:27.6 | +3:16.1 |
| 6 | Janis Vorobjovs | Andris Mālnieks | Mitsubishi Lancer Evo X | 2:18:54.1 | +5:42.6 |
| 7 | Witalij Puszkar | Iwan Miszyn | Mitsubishi Lancer Evo X R4 | 2:18:54.1 | +5:42.6 |
| 8 | Stanisław Trawnikow | Aleksiej Baszmakow | Mitsubishi Lancer Evo IX R4 | 2:20:27.4 | +7:15.9 |
| 9 | Martynas Samuitis | Ramūnas Šaučikovas | Mitsubishi Lancer Evo X R4 | 2:20:34.7 | +7:23.2 |
| 10 | Jan Černý | Pavel Kohout | Peugeot 208 VTi R2 | 2:21:48.7 | +8:37.2 |

## Referències

* ↑ «Rally Liepāja Ventspils 2014» (en anglès). www.ewrc-results.com. [Consulta: 14 febrer 2015].

## Vegeu també

* Ral·li Liepāja
* Ral·li Liepāja Ventspils de 2013

## Enllaços externs

* Web oficial (letó) (anglès)
# Amélia Judith Ernesto

Amélia Judith Ernesto (9 de novembre de 1965) és una professora i política angolesa. Afiliada a la Unió Nacional per a la Independència Total d'Angola (União Nacional para a Independência Total de Angola, UNITA), és diputada d'Angola per la circumscripció electoral nacional des del 28 de setembre de 2017.
Amélia va cursar un màster en psicologia laboral i de les organitzacions.

## Referències

* 1 2 3 «Amélia Judith Ernesto» (en portuguès). Assembleia Nacional de Angola, 2018.
* ↑ «Deputados tomam posse na Assembleia Nacional de Angola» (en portuguès). DW, 28-09-2017.
# Huia absita

Huia absita és una espècie de granota que viu a Laos i, possiblement també, al Vietnam.

## Referències

* Stuart, S.N. 2006. Huia absita. Llista Vermella d'Espècies Amenaçades de la UICN 2006. Consulta: 21 d'abril del 2008.
# Teoria del valor

La teoria del valor considera que el valor d'un bé o servei depèn directament de la quantitat de treball que porta incorporat. Pròpia de l'escola clàssica de l'economia política i l'escola marxista, també és denominada com a teoria substantiva del valor. Proposa que el valor és la suma del treball necessari per a la producció social d'un bé econòmic (és a dir, el que té valor d'ús) en un determinat nivell de desenvolupament tecnològic. Per a aquestes escoles, els preus es deriven del valor, de manera que sempre es mouen en petites variacions entorn d'ell. En l'economia clàssica, a més, tractant-se de valors de canvi, al cost de producció s'agrega el d'oportunitat, és a dir, la quantitat de guanys potencials que es perden per prendre la decisió de produir un o altre bé.

## Vegeu també

* Karl Marx
* Article sobre la Teoria del Valor
# Cathariostachys madagascariensis

La Cathariostachys madagascariensis (Volohosy en malgaix) és una espècie de bambú, del gènere Cathariostachys de la família de les poàcies, ordre de les poals, subclasse Commelinidae, classe Liliopsida, divisió dels magnoliofitins. Com en altres bambús, la seva classificació taxonòmica ha variat amb el pas del temps i, en conseqüència, el nom científic d'aquesta espècie: Cephalostachyum madagascariense A.Camus 1925, Cephalostachyum viguieri A.Camus 1925. En el present, el gènere Cathariostachys no està admès per molts botànics.
És una espècie de bambú gegant endèmica de Madagascar, on es fa en alçàries entre els 500 i els 1.500 metres. Malgrat l'alta concentració de cianur que contenen els seus brots (un 0,015%), és la principal font d'alimentació de les tres espècies de lèmurs (Hapalemur aureus, Hapalemur griseus i Prolemur simus) que viuen a l'illa de Madagascar.

## Bibliografia

* S.Dransfield Valiha and Cathariostachys, two new genera (Gramineae-Bambusoideae) from Madagascar, article a Kew Bulletin 1998; 53:375-397

## Referències

* ↑ «Cephalostachyum madagascariense in A Catalogue of the Vascular Plants of Madagascar @ efloras.org».
* ↑ «Cephalostachyum viguieri in A Catalogue of the Vascular Plants of Madagascar @ efloras.org».
* ↑ «Animal Info - Golden Bamboo Lemur».
* ↑ «ingentaconnect Group Composition, Home Range Size, and Diet of Three Sympatric Bamboo Lemur Species Genus Hapalemur in Ranomafana National Park, Madagascar».

## Enllaços externs

* El Cathariostachys madagascariensis a la GrassBase (anglès)
* Descripció (francès)
* El Cathariostachys madagascariensis com a aliment dels lèmurs (anglès)(francès)
* Fotografies Arxivat 2007-07-03 a Wayback Machine. (anglès)
# Escola eleàtica

L'escola eleàtica va ser una escola de filosofia que existí sobretot el segle vi aC anomenada així perquè va néixer i es va desenvolupar a la ciutat d'Èlea, a la Magna Grècia. El seu fundador sembla haver estat Xenòfanes de Colofó, i el seu principal membre molt possiblement fou Parmènides, si bé també tingué com a membres l'històricament conegut Zenó d'Èlea, i l'almirant Melís de Samos. Entre els filòsofs del segle vi aC i V aC que estigueren influïts per les seves teories, es troben, per exemple, Sòcrates, Euclides de Mègara, Demòcrit, Empèdocles i, sobretot, Plató. Les teories de l'escola d'Èlea possiblement es desenvoluparen en contraposició a Heraclit, contemporani d'aquesta escola. Va ser de gran influència a l'escola de Mègara.
L'escola d'Èlea fou de les primeres dins la tradició occidental a defensar, almenys en el pla filosòfic, teories metafísiques. Malgrat que Heràclit suggerís lleugerament la metafísica en els seus escrits (sobretot en la seva particular afirmació del Logos), els eleàtics contradiuen a Heraclit en el sentit que afirmen la unitat i la immutabilitat de l'Ésser, en contra de la teoria heraclitea, que afirma precisament la pluralitat i el canvi constant de l'Ésser.
Quasi sense dubte, l'escrit més important de l'escola d'Èlea (han perdurat més aviat pocs) és el poema de Parmènides, conservat parcialment. No obstant això, s'ha conservat també algun escrit de cadascun dels altres tres membres d'aquesta escola, sobretot per fonts indirectes.
En certa manera, la unitat de l'Ésser era, en aquells temps, una gran novetat filosòfica. La frase emblema de la Unitat de l'Ésser era "l'ésser és, el no ésser no és".
També els quatre membres d'aquesta escola intenten esbrinar la relació entre ésser (immutable) i semblar (canvi, aparença), i entre pensament (vertadera realitat) i realitat física material (aparença i ficció). També Parmènides i l'escola d'Elea contraposen la veritat de la unitat de l'ésser amb "la ficció de les opinions dels mortals"; efectivament, segons les opinions dels homes les coses canvien, en contra de "la veritat" de l'ésser, que no canvia mai, ni en l'espai ni en el temps, quedant-se sempre paralitzat en l'eternitat; tant, que emocionalment "no pot ni sofrir ni sentir pena".
Malgrat tot, el més profund desenvolupament (i futures innovacions) de l'escola d'Elea no es troba en els seus mateixos membres, sinó en els pensadors que recolliren la seva influència, ja sigui en un "desenvolupament científic" de les seves idees (Demòcrit), en un desenvolupament metafísic i ontològic (Plató, escola socràtica major) o fins i tot en la creació d'una ètica principalment individualista, física i pragmàtica (Euclides de Mègara, escoles socràtiques, escola socràtica menor).

## Referències

* ↑ «Eleatas o eleáticos».
* ↑ Aristòtil, Metafísica, I, cap. V, 986b20.
* ↑ Guthrie, W. K. C.. Historia de la filosofía griega. Gredos, p. 375.
* ↑ Kirk, Raven y Schofield. Los filósofos presocráticos. Gredos, 1981, p. 413.
* ↑ Plató, Parmènides 127 b 5.
* ↑ Kirk, Raven y Schofield. Los filósofos presocráticos. Gredos, p. 21.
* ↑ Guthrie, W. K. C.. Historia de la filosofía griega. Gredos, p. 114.
# Conjunt de sitis d'arnes

El Conjunt de sitis d'arnes és un conjunt de petites construccions de pedra seca de la Figuera (Priorat) inclosa a l'Inventari del Patrimoni Arquitectònic de Catalunya.

## Descripció

Siti d'arnes és el nom que rep al Priorat i la Terra Alta un conjunt de petites construccions encabides als marges de pedra seca, que deixen uns espais rectangulars buits -una mena de fornícules- dintre dels quals es col·locaven les arnes per fer la mel. Normalment s'orientaven envers el sud. Les arnes eren unes rotllanes de suro -o altres materials similars- que en èpoques passades es feien servir per fer els ruscs d'abelles. Els primitius sitis d'arnes es feien amb canyes i guix.
Aquest conjunt es troba a la zona anomenada el Collet Redó. Ubicat al mig del terreny, es podria considerar un petit conjunt industrial de sitis d'arnes, i actualment està en desús. És el més representatiu d'aquest peculiar tipus de construcció, i està el situat a la finca de cal Quintillaire. Junt a aquest singular complex es troba també alguna barraca amb coberta de falsa cúpula.

## Referències

* 1 2 «Conjunt de sitis d'arnes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Conjunt de sitis d'arnes». Mapa de recursos culturals. Diputació de Tarragona.
# Bateria Biermann

En astrofísica, la bateria Biermann és un procés pel qual un camp magnètic es pot generar una llavor feble a partir de condicions inicials nul·les. El moviment relatiu entre electrons i ions és conduït per rotació. El procés va ser descobert per Ludwig Biermann el 1950.

## Referències

* ↑ Xu, Hao; et al.,"The Biermann Battery in Cosmological MHD Simulations of Population III Star Formation", The Astrophysical Journal, Volume 688, Issue 2, pp.
* ↑ Khanna, R., "Generation of magnetic fields by a gravitomagnetic plasma battery", Royal Astronomical Society, Monthly Notices, vol. 295, p.
# Racemobambos

Els bambús del gènere Racemobambos, Mycrocalamus o Neomicrocalamus de la subfamília de les bambusòidies de la família de les poàcies. El gènere comprèn aproximadament 16 espècies, limitada als boscos muntanyosos de Malàisia, incloent l'arxipèlag de Bismarck y les illes Salomó.

## Taxonomia

* Racemobambos ceramica
* Racemobambos clarkei
* Racemobambos congesta (Pilger) Holttum
* Racemobambos gibbsiae (Stapf) Holttum
* Racemobambos gibbsil
* Racemobambos kutaiensis
* Racemobambos mannii
* Racemobambos microphyllus
* Racemobambos prainii
* Racemobambos raynalii Holttum
* Racemobambos rigidifolia Holttum
* Racemobambos schultzii
* Racemobambos tessellata Holttum
* Racemobambos yunnanensis
# Amélie

«Amélie» té aquests significats:
Viccionari
# Hohberghorn

El Hohberghorn o Hobärghorn és una muntanya de 4.219 metres que es troba a la regió de Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 30 agost 2011].
* «Summitpost.com» (en anglès). [Consulta: 30 agost 2011].
Quatremils dels Alps :
Alps
Quatremils
categoria :
# Teoria dels Tres Mons

La teoria dels Tres Mons (xinès simplificat: 三个世界的理论; ; pinyin: Sān gè Shìjiè de Lǐlùn), va ser una estratègia enunciada el febrer de 1974 per Mao Zedong que sostenia que la situació internacional estava fonamentada en tres blocs polítics i socioeconòmics:
* Un Primer Món, el de les superpotències amb un enorme arsenal atòmic, en el qual estarien els Estats Units i l'URSS.
* Un Segon Món integrat per països desenvolupats:Japó, els d'Europa, Canadà i nòrdics.
* Un Tercer Món en el qual estarien compresos els països explotats. Els d'Àfrica, els d'Àsia (menys Japó) i Llatinoamèrica.
Va ser exposada a les Nacions Unides per Deng Xiaoping el 1974.
Mentre que el català del Rosselló Alfred Sauvy, el 1952, va utilitzar per primer cop, el terme Tercer Món (el dels països subdesenvolupats, explotats per un Primer Món, capitalista, i oblidat per un Segon Món, comunista) concepte que va tenir una enorme influència en la literatura política, econòmica i sociològica, la teoria de la divisió internacional de Mao, al començament, va aconseguir un gran impacte en els àmbits polítics d'arreu el món però de seguida es van originar controvèrsies ideològiques tant a Occident com en el camp dels denominats, pels maoistes, “revisionistes soviètics” i, fins i tot, entre els que manifestaven defensar el veritable marxisme-leninisme com Enver Hoxha antic aliat estalinista de la Xina en el conflicte contra els “socialimperialistes“ soviètics.
Amb el temps la consideració de la visió de Mao sobre les relacions internacionals i els blocs va perdre força. Actualment, és difícil trobar en els llibres d'història que tracten del període maoista alguna referència a la Teoria dels Tres Mons.

## Referències

* ↑ Enver Hoxha, La teoría de los Tres Mundos.

## Bibliografia

* The Three World Theory and Post-Mao China's Global Strategy de Herbert S. Yee. International Affairs (Royal Institute of International Affairs 1944) .Vol. 59, No. 2, pàgs. 239-249.
* Mao Zedong’s “Three Worlds” Theory: Political Considerations and Value for the Times de Jiang An.Pàgs .35-57 (Publicació online: 4 Abril de 2013)
* Chairman Mao’s (or Deng Xiaoping’s) Theory of the Three Worlds is a Major Deviation from Marxism-Leninism de Robert Seltzer i Irwin Silber. Line of March, Vol. 1, No. 2, Juliol-agost, 1980.

## Enllaços externs

* Mao i la teria dels Tres Mons,
# Cens dels Estats Units del 1920

El Cens dels Estats Units del 1920 va ser el 14è cens del país, dirigit per l'Oficina del Cens. Va comptar 106.021.537 persones residents dels Estats Units, un increment del 15,0% respecte a les 92.228.496 persones del cens de 1910.

## Rànquing estatal

| Rang | Estat | Població |
| 1 | Nova York | 10.385.227 |
| 2 | Pennsilvània | 8.720.017 |
| 3 | Illinois | 6.485.280 |
| 4 | Ohio | 5.759.394 |
| 5 | Texas | 4.663.228 |
| 6 | Massachusetts | 3.852.356 |
| 7 | Michigan | 3.668.412 |
| 8 | Califòrnia | 3.426.861 |
| 9 | Missouri | 3.404.055 |
| 10 | Nova Jersey | 3.155.900 |
| 11 | Indiana | 2.930.390 |
| 12 | Geòrgia | 2.895.832 |
| 13 | Wisconsin | 2.632.067 |
| 14 | Carolina del Nord | 2.559.123 |
| 15 | Kentucky | 2.416.630 |
| 16 | Iowa | 2.404.021 |
| 17 | Minnesota | 2.387.125 |
| 18 | Alabama | 2.348.174 |
| 19 | Tennessee | 2.337.885 |
| 20 | Virgínia | 2.309.187 |
| 21 | Oklahoma | 2.028.283 |
| 22 | Louisiana | 1.798.509 |
| 23 | Mississipi | 1.790.618 |
| 24 | Kansas | 1.769.257 |
| 25 | Arkansas | 1.752.204 |
| 26 | Carolina del Sud | 1.683.724 |
| 27 | Virgínia de l'Oest | 1.463.701 |
| 28 | Maryland | 1.449.661 |
| 29 | Connecticut | 1.380.631 |
| 30 | Washington | 1.356.621 |
| 31 | Nebraska | 1.296.372 |
| 32 | Florida | 968.470 |
| 33 | Colorado | 939.629 |
| 34 | Oregon | 783.389 |
| 35 | Maine | 768.014 |
| 36 | Dakota del Nord | 646.872 |
| 37 | Dakota del Sud | 636.547 |
| 38 | Rhode Island | 604.397 |
| 39 | Montana | 548.889 |
| 40 | Utah | 449.396 |
| 41 | Nou Hampshire | 443.083 |
| x | Districte de Colúmbia | |
| 42 | Idaho | 431.866 |
| 43 | Nou Mèxic | 360.350 |
| 44 | Vermont | 352.428 |
| 45 | Arizona | 334.162 |
| 46 | Delaware | 223.003 |
| 47 | Wyoming | 194.402 |
| 48 | Nevada | 77.407 |

## Territoris

Territoris dels Estats Units (United States Territories) :
| Any de la conquesta o la compra | Territori | Població |
| 1867 | Alaska | 55.036 |
| 1898 | Hawaii | 255.881 |
| 1898 | Puerto Rico | 1.299.809 |
| 1898 | Guam | 13.275 |
| 1899 | Samoa Nord-americana | N/A |
| 1903 | Zona del Canal de Panamà | N/A |
| 1915 | Haití | N/A |
| 1916 | Santo Domingo | 894.652 |
| 1916 | Illes Verges Nord-americanes | N/A |

## Enllaços externs

* 1921 U.S Census Report Contains 1920 Census results
* Historic US Census data
* 1920 Census: 1920 United States Census for Genealogy & Family History Research
* 1920 Census
* [census.gov/population/www/censusdata/PopulationofStatesandCountiesoftheUnitedStates1790-1990.pdf]
# Escenògraf

L'escenògraf és el responsable de l'escenografia. Detallant-ho més, l'escenògraf és el responsable de definir i dissenyar tots els elements visuals d'una escenificació, en alguns casos l'escenari. El seu treball es realitza en col·laboració amb el director d'escena, que és el responsable últim de l'escenificació.
És habitual que una mateixa persona assumeixi totes les àrees que comprèn l'escenografia, o si no només unes quantes. Si bé actualment i, segons a la complexitat de les produccions, cadascuna d'aquestes àrees pot ser assumida per professionals especialitzats.

## El treball de l'escenògraf

L'escenògraf s'encarrega d'atendre l'aparell visual de la representació d'harmonitzar plàsticament l'espai escènic, establint una correspondència entre els objectes i espai i l'àmbit d'actuació dels actors. L'escenògraf se serveix de diversos aspectes com les coordenades espacials que crea i modifica, els materials amb els quals elabora l'escenografia, els moviments dels cossos dels actors a l'escenari, la il·luminació i la música. La feina de l'escenògraf, coordinada amb la de la direcció, consisteix a elaborar una dramatúrgia de l'espai. Els espais escènics contemporanis sovint reflecteixen volgudament una dimensió artificial. El replantejament contemporani de l'espai escènic, influït també per la pèrdua de la centralitat del text i la irrupció de noves tecnologies en la il·luminació a escena, es manifesta més cap a la participació de l'espectador amb el seu treball imaginatiu.

### Escenògraf en el cinema

El terme d'escenografia prové del teatre i aplicat en el cinema s'aplica a l'impacte visual dels intèrprets, l'acció, el decorat, vestuari i la il·luminació. Representa la forma en què l'acció i l'escenari s'integren en un pla o una escena.

## Referències

* ↑ Rodriguez Cunill, 2004, p. 107.
* ↑ Jordà, Carles Batlle i; Vergés, Mercè Saumell i; Ribes, Joaquim Noguero i; Miret, Enric Gallén; Boreu, Francesc Foguet i. La representació teatral. Editorial UOC, 2011-07-30. ISBN 978-84-9788-311-5.
* ↑ Konigsberg, Ira. Diccionario técnico Akal de cine (en castellà). Traducció: Enrique Herrando i Francisco López, 2004. ISBN 978-84-460-1902-2.

## Bibliografia

* Abellán, Joan. La representació teatral: introducció als llenguatges del teatre actual. Barcelona: Institut del Teatre, 1983 (Monografies de teatre;13). ISBN 9788429720421.
* Gutiérrez San Miguel (Coord), Begoña; Rodriguez Cunill, Inmaculada. «Dirección de arte: escenografia, maquillaje y vestuario (I.Rodriguez)». A: Oficios de Cine (en castellà)). Ocho y Medio, Libros de Cine, S.L, 2004 (Fahrenheit 451 (Ocho y medio)). ISBN 9788495839732.